Jurčík, Ľudovít, poslanec NR SR (2011-03-30):
... znie: V § 16 ods. 2 sa dopĺňa písmeno c), ktoré znie: „c) od 500 eur do 20 000 eur za správny delikt podľa ods. 1 písm. w) až aa)“. Odôvodnenie. Uvedená úprava sa navrhuje s cieľom zaviesť zodpovednosť za správnosť uvádzaných údajov v priebehu životného cyklu biopaliva na každého účastníka životného cyklu biopaliva a biokvapaliny počnúc pestovateľom. Po deviate. Za bod 47 (pôvodne 43) sa vkladá nový bod 48, ktorý znie: „V § 17 sa vkladá nový odsek 1, ktorý znie: „Na konanie podľa tohto zákona sa vzťahuje všeobecný predpis o správnom konaní, ak tento zákon neustanovuje inak.“ Doterajší odsek 1 sa označuje ako odsek 2. Ďalšie body sa primerane prečíslujú. Odôvodnenie. Ustanovenie sa dopĺňa vzhľadom na potrebu upraviť konanie vo veciach upravených týmto zákonom. Po desiate. Bod 49 (pôvodne 44) znie: „Za § 18b sa vkladá § 18c, ktorý vrátane nadpisu „Prechodné ustanovenia k úpravám účinným od 1. mája 2011“ znie: Odsek 1: „Podmienky podpory výroby elektriny z obnoviteľných zdrojov energie a podpory výroby elektriny vysoko účinnou kombinovanou výrobou pri zariadení výrobcu elektriny, ktoré bolo uvedené do prevádzky pred 1. májom 2011, zostávajú zachované podľa doterajších predpisov.“ Odsek 2: „Na zariadenie, na ktorého výstavbu vydané stavebné povolenie nadobudlo právoplatnosť pred 1. májom 2011 a ktoré má vydané rozhodnutie o povolení užívania podľa osobitného predpisu20)	pred 1. októbrom 2012, sa ustanovenie § 3 ods. 9 nevzťahuje.“ Odsek 3: „Právo na doplatok podľa § 3 ods. 4 písm. h) si výrobca elektriny môže uplatniť v období od 1. mája 2011 do 31. decembra 2014.“ Odsek 4: „Ministerstvo Európskej komisii predloží do 31. decembra 2011 a následne každé dva roky do roku 2021 správu o pokroku pri presadzovaní a využívaní energie z obnoviteľných zdrojov energie.“ Odsek 5: „Ministerstvo do 31. decembra 2011 na svojom webovom sídle zverejní informácie a) o podporných opatreniach pre spotrebiteľov, stavbárov, inštalatérov, architektov a dodávateľov vykurovacích, chladiacich a elektrických zariadení a systémov, ako aj vozidiel, v ktorých je možné využiť energiu z obnoviteľných zdrojov energie, b) o výhodách, nákladoch a energetickej efektívnosti zariadení a systémov určených na využitie tepla, chladu a elektriny z obnoviteľných zdrojov energie, c) o optimálnej kombinácii obnoviteľných zdrojov energie, vysoko efektívnych technológií a diaľkového vykurovania a chladenia, ktoré sú použiteľné pri plánovaní, projektovaní, výstavbe a renovácii priemyselných alebo obytných oblastí, d) o opatreniach na zvyšovanie povedomia a odbornú prípravu pri využívaní energie z obnoviteľných zdrojov v spolupráci s orgánmi územnej samosprávy s cieľom informovať o výhodách využívania energie z obnoviteľných zdrojov energie.“ Odsek 6: „Všetky biopalivá a biokvapaliny vyrobené na území Slovenskej republiky, ktoré majú právnické osoby alebo fyzické osoby vo svojich zásobách ku dňu nadobudnutia účinnosti tohto zákona, sa považujú za biopalivá a biokvapaliny spĺňajúce kritériá trvalej udržateľnosti.“ Odsek 7: „Všetky suroviny vzniknuté alebo vypestované na území Európskej únie do dňa nadobudnutia účinnosti tohto zákona, ktoré majú právnické osoby alebo fyzické osoby vo svojich zásobách ku dňu nadobudnutia účinnosti tohto zákona, sa považujú za suroviny spĺňajúce podmienky určené na výrobu základnej suroviny pre výrobu biopaliva alebo biokvapaliny.“ Odsek 8: „Všetky biopalivá, ktoré sa nachádzajú v pohonných látkach uvedených na trh v období od 1. 1. 2011 do nadobudnutia účinnosti tohto zákona, sa považujú za biopalivá spĺňajúce kritériá trvalej udržateľnosti.“ Odsek 9: „Potvrdenia o pôvode biopaliva alebo biokvapaliny vydané a overené do nadobudnutia účinnosti tohto zákona sa považujú za potvrdenia o pôvode biopaliva alebo biokvapaliny vydané a overené podľa tohto zákona.“.“ Poznámka pod čiarou k odkazu 20 znie: „20)	§ 82 až 84 zákona č. 50/1976 Zb." Odôvodnenie. Navrhujú sa prechodné ustanovenia k úpravám účinným od 1. februára 2011. Navrhuje sa, aby podmienky podpory výroby... (Neustály ruch v sále.)